system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Penelopa și Ulise?
assistant
Penelopa și Ulise sunt protagoniștii savuroasei serii "Penelopa", care tratează în cheie umoristică condiția femeii în zilele noastre. Personajele au fost create de Luminița Cazacu.

S-a mizat pe emblema eroinei homerice, întruchipare a feminității calme și răbdătoare, blânde și iertătoare.

Decorul acțiunii este plasat în antichitate, unde un cuplu (Ulise și Penelopa) trăiește problemele societății contemporane. Ambiția realizării profesionale, criza de timp, stresul, rigorile modei, nostalgia după manierele "bărbaților de altădată", sunt câteva din chestiunile feminine "la zi" enunțate de întâmplările primului film din serie ("Condiția Penelopei", 1976) și comentate din off de glasul cu savuroase accente insinuante ale lui Toma Caragiu. Mai târziu, după trecerea în neființă a marelui actor, sarcina comentariilor va fi preluată de către Octavian Cotescu.

Păcatele rătăcitorului Ulise sunt iertate mereu de Penelopa, simbol al armoniei casnice. Tonul autoarei nu are accente revendicative, iar ironia este amabilă. Laitmotivele primului episod au fost reluate mai târziu, sarcasmul observațiilor asupra cusururilor eterne și contemporane ale bărbaților scăzând în următoarea etapă a seriei. Renunțarea la dialog consonează cu apariția unor ușoare dar cuceritoare accente autocritice.

Peliculele de la jumătatea anilor '80 ironizează cochetăria exagerată (în "Penelopa și uriașii cei răi"), gelozia ("Penelopa și Scufița Roșie") sau ambiția unora de a-și împinge bărbații în fruntea clasamentelor de orice fel ("Maratonul Penelopei").

În decoruri cu cariatide, corăbii și capiteluri apar elemente ale civilizației moderne: frigidere, telefoane, televizoare - obiecte care prin anacronism amplifică situațiile comice.

Filmografie

 Condiția Penelopei (1976)
 După amiezele Penelopei (1977)
 Penelopa în templul artelor
 Penelopa și cele nouă muze
 Penelopa și omuleții albaștri
 Penelopa și Scufița Roșie
 Penelopa și uriașii cei răi
 Penelopa și gelozia
 Maratonul Penelopei

Fotogalerie

Filme românești
Desene animate
Personaje de film
Personaje de desen animat